નવી દિલ્હીઃ કર્ણાટકમાં બીએસ યેદિયુરપ્પાએ મુખ્યપ્રધાનનું પદ સંભાળ્યા બાદ તેમને વિધાનસભામાં 15 દિવસમાં બહુમત સાબિત કરવાનો છે. ભાજપની પાસે અત્યારે 104 ધારાસભ્યો છે, જે પાર્ટીની ટિકિટ પર ચૂંટણી જીતીને વિધાનસભા પહોંચ્યા છે. તેને બહુમત સાબિત કરવા માટે 8 ધારાસભ્યોની જરૂર છે. આ વચ્ચે કોંગ્રેસના બેલ્લારીથી ધારાસભ્ય આનંદ સિંહનો કોઈ પતો નથી. કોંગ્રેસના દિગ્ગજ નેતા ડીકે સુરેશે કહ્યું કે આનંદ સિંહને છોડીને તમામ ધારાસભ્યો અમારી સાથે છે, પરંતુ તેમનો કોઈ પતો નથી. માનવામાં આવી રહ્યું છે કે, તે ભાજપની સાથે જતા રહ્યાં છે. બીજીતરફ રોનેબેન્નુર સીટથી જીતેલા અપક્ષ ધારાસભ્ય એન. શંકર પહેલાથી જ ભાજપના કેમ્પમાં નજર આવી રહ્યાં છે. રાજનીતિક પંડિત તે આશંકા વ્યક્ત કરી રહ્યાં છે કે સંભવતઃ બંન્ને ધારાસભ્યો ભાજપની પાસે જતા રહ્યાં છે.